Document ID: /roh_data/filtered/swiss_laws_in_ROHinterleaved.jsonl.gz/16488

This text was translated from EN into Rumantsch Grischun.

The members’ general meeting may remove managing directors that it has appointed at any time. Any company member may request the court to revoke or restrict the right of a managing director to manage or represent the company where there is good cause, and in particular if the person concerned has seriously breached his obligations or is no longer able to manage the company competently. The managing directors may at any time suspend managers, authorised signatories or authorised officers in their capacity. If these persons have been appointed by the members’ general meeting, a members’ general meeting must be convened without delay. Claims for compensation made by persons who have been removed or suspended are reserved.

La radunanza dals societaris po revocar da tut temp ils mainagestiun ch’ella ha elegì. Mintga societari po pretender da la dretgira da revocar u da limitar l’autorisaziun da gestiun e da represchentanza d’in mainagestiun, sch’igl è avant maun in motiv impurtant, en spezial, sche la persuna respectiva ha violà grevamain sias obligaziuns u sch’ella ha pers l’abilitad da manar bain ina fatschenta. Ils mainagestiun pon suspender da tut temp directurs, procurists u mandataris da lur funcziun. Sche questas persunas èn vegnidas elegidas da la radunanza dals societaris, sto vegnir convocada immediatamain ina radunanza dals societaris. Las pretensiuns d’indemnisaziun da las persunas ch’èn vegnidas revocadas u da las persunas ch’èn vegnidas suspendidas da lur funcziuns restan resalvadas.